Aalborg Stiftstidende, 1839-08-06
Fædrelandet. Kjøbenhavn, den 3die August. Da det borgerlige Artilleri i Onsdags Aftes, efter endte Excerceer-Øvelser, drog ind af Amagerport, viste en Deel af Medlemmerne paa en høist upassende og raa Maade deres Utilfredshed med Major og Garvermester Eberlin. Denne har nemlig for nogen Tid siden i en Tjenestesag havt et Skjænderi med en Lieutenant Bech ved det borgerlige Artilleri, hvoraf Følgen var, at Bech efter Eberlins Klage blev af en Krigsret dømt til 3 Gange 24 Timers Arrest paa Hovedvagten. Endskjøndt det er almindeligt antaget, at Eberlin deels ofte gaaer for vidt i sin Tjenesteiver, deels har antaget en Tone mod sine Undergivne i Corpset, der ene minder og Majoren og ganske glemmer Borgeren, saa skal det dog paa den anden Side ikke nægtes, at Bech under denne Sag har opført sig altfor respectstridigt. I Tirsdags blev Bech, som er meget yndet i Corpset, arresteret paa Hovedvagten, hvor han skulde hensidde til Fredag Morgen, da Corpset skulde præsenteres for Hs. M. Kongen. Onsdag Aften forfulgte Borgerne Eberlin hele Byen igjennem med Huien og Piben, og at der til dem sluttede sig en talrig Mængde, af den stedse til "Commers" beredte kjøbenhavnske Pøbel, er naturligt. Man paastaaer endogsaa, at det paa flere Steder, er gaaet til Haandgribeligheder, inden Eberlin slap ind i sin ved Nørreport beliggende Bolig. Derpaa begav Borgerne sig hen til Hovedvagten, hvor der bragtes den arresterede Lieut. Bech et 3 Gange gientaget Hurra. (Kbh. Bl. og Vid. A.)J Nykjøbing paa Falster festligholdtes d. 1ste ds. Kammerb. Stiftamtmand v. Jessens 25-aarige Embedstid paa en ligesaa skjøn, som for den Hædrede fortjent Maade. For den, der har kjendt Lollands-Falsters-Stift ved Hr. Stiftamtmandens Embeds-Tiltrædelse, og været Vidne til, hvormeget det i flere Henseender stod tilbage, tildeels ved de Hindringer, Krigsaarene lagde i Veien for dets Fremskridt, maa fande, at uendelig Meget i de sidste forløbne 25 Aar er bevirket, til Held for Landet i forskjellige Retninger. Blandt de Goder, som isærdeleshed skyldes Stiftamtmandens Embedsførelse, nævnes saaledes: Udskiftningens Fremme, Veivæsenets fortrinlige Organisation, og flere offentlige Jndretningers Forbedringer og Grundlag, og heller ikke bør det forbigaaes, hvad denne Embedsmand i den seneste Tid har bidraget til Natural-Hoveriets Afløsning, og at han ved sin sjeldne Humanitet har fremkaldt en Mand blandt Stiftets Beboere, der mægtigen har understøttet ham i hans Bestræbelser. Som Erkjendtlighedsbeviser overraktes ham derfor paa hans Jubilæums Dag ved Deputationer af Embeds-, Godseier, Borger= og Bondestanden værdiefulde Gaver, bestaaende af en smagfuldt forarbeidet Sølv-Terrin, en Sølv Bord=Opsats, et Sølv-Skrivertøi m.m. Derefter gjorde en talrig Forsamling af de nævnte Stænder Hr. Stiftamtmanden deres Opvartning, hvorpaa var foranstaltet en Di ner, hvortil Stiftamtmanden med Familie var indbuden, i Bangsebroe Skov, for over 200 Personer af alle Stænder i et dertil indrettet og med Grønt decoreret Telt. Efter Bordet var Bal og Fyrværkeri, der i Forbindelse med den berlige Belysning i Skoven afgav et pragtfuldt, af det skjønneste Veir begunstiget, Skue. (Loll. Falst. Av.)